
Majandus- ja taristuministri 28. juuli 2017. a määruse nr 41 „Gaasituru toimimise võrgueeskiri“ muutmine.

Määrus kehtestatakse gaasituruseaduse § 61 lõike 3, § 92 lõike 6, § 102 lõigete 6 ja 7, § 12 lõigete 11, 12 ja 13, § 122 lõike 3, § 173 lõike 2 ja § 24 lõigete 12 ja 6 ning § 361 lõike 2, § 363 lõike 2 ja § 364 lõike 2 alusel.

Majandus- ja taristuministri 28. juuli 2017. a määruses nr 41 „Gaasituru toimimise võrgueeskiri“ tehakse järgmised muudatused:

1) paragrahvi 1 täiendatakse punktiga 12 järgmises sõnastuses:
„12) andmed, mida müüja peab edastama usaldusmärgisega ja süsteemihalduri loodud võrdlemisvahendi käitajale.“;

2) paragrahvi 2 täiendatakse punktidega 9–11 järgmises sõnastuses:
9) koostalitlusvõime on kauglugemisseadme puhul kahe või enama energia- või sidevõrgu, -süsteemi, -seadme, -rakenduse või -komponendi võime töötada koos ning vahetada ja kasutada teavet, et täita vajalikke funktsioone;
10) uusimad kättesaadavad on kauglugemisseadme puhul andmed, mis esitatakse ajavahemikus, mis vastab riigi turu lühimale tasakaaluarvelduse ajavahemikule;
11) parim võimalik tehnika on kauglugemisseadme puhul seoses andmekaitse ja -turvalisusega kõige tõhusamad, paremini väljaarendatud ja praktiliselt sobivad meetodid, mis põhimõtteliselt loovad aluse andmekaitset ja -turvalisust käsitlevate liidu õigusnormide järgimisele.“;

3) paragrahvi 6 lõikeid 2— 4 muudetakse järgmises sõnastuses:
„(2) Turuosaline saab tarbimiskoha avatud tarnijat vahetada, kui tarbimiskoha kohta on olemas kehtiv võrguleping ning kui käesoleva paragrahvi lõikes 4 nimetatud andmed on õiged. Kodutarbijatel on õigus vahetada kollektiivselt avatud tarnijat. Avatud tarne lepingu algusaeg on kell 00.00 ja lõppaeg kell 24.00.
(3) Kui avatud tarnija lõpetab avatud tarne lepingu, esitab tarnija andmevahetusplatvormile asjakohase teate vähemalt maagaasiseaduse § 101 lõikes 8 nimetatud tähtaja jooksul enne lepingu lõpetamist.
Kui avatud tarnija ütleb avatud tarne lepingu üles või lõpetab selle muul viisil, teatab ta sellest AVP-le ette vähemalt ühe päeva.

(4) Kui turuosaline sõlmib lepingu uue avatud tarnijaga, esitab uus avatud tarnija neljateistkümne päeva jooksul enne soovitud tarnijavahetust andmevahetusplatvormi kaudu asjaomasele võrguettevõtjale järgmised andmed:
1) turuosalise identifikaator;
2) uue avatud tarnija EIC-kood;
3) tarbimiskoha mõõtepunkti EIC-kood või -koodid, kui mõõtepunkte on tarbimiskohas mitu; 
4) avatud tarnija vahetumise aeg.

4) paragrahvi 6 lisatakse lõige 42 järgmises sõnastuses:
“AVP tehniline valmisolek peab võimaldama avatud tarnija vahetamise ühepäevase etteteatamisega.“;

5) paragrahvi 6 lõige 6 tunnistatakse kehtetuks;

6) paragrahvi 17 täiendatakse lõikega 41 järgmises sõnastuses:
„(41) AVP kaudu võimaldatakse juriidilisest isikust energiateenuse osutajale ligipääs tarbija andmetele, kui AVP kaudu on antud vastav õigus. Energiateenuse osutajale kohalduva AVP andmetele ligipääsu korra koostab ja avaldab süsteemihaldur oma kodulehel.“;

7) paragrahvi 17 lõiget 6 muudetakse ja sõnastatakse järgmiselt:
„(6) Tarbijal on õigus saada AVP-st tasuta digitaalselt temaga seotud mõõtepunktide andmeid ning hallata oma andmetele ligipääsuõigusi.“;

8) määrust täiendatakse paragrahviga 171 järgmises sõnastuses:
[bookmark: para9b1]„§ 171.  Andmete esitamine usaldusmärgisega ja süsteemihalduri poolt loodud võrdlemisvahendile
(1) Müüja esitab usaldusmärgisega võrdlemisvahendi käitajale gaasipakettide kohta järgmised andmed:
1) börsihinnaga gaasipaketi marginaal senti kilovatt-tunni eest ja kuutasu suurus kui kuutasu rakendatakse;
2) fikseeritud hinnaga gaasipaketi gaasihind senti kilovatt-tunni eest, lepingu tähtaeg, lepingu ennetähtaegse lõpetamise tasu suurus ning lepingu kuutasu suurus;
3) kombineeritud hinnaga gaasipaketi gaasihind senti kilovatt-tunni eest, lepingu tähtaeg, kuutasu suurus ning osakaal;
4) taastuvenergia lisapaketi gaasi päritolu ja hind senti kilovatt-tunni eest;
5) lisateenuste olemasolu korral andmed teenuste kohta.
(2) Lõike 1 punktis 5 nimetatud lisateenuste maksumust ei esitata lõike 1 punktides 1–4 nimetatud gaasipakettide hinnas, vaid eraldi.
(3) Gaasituruseaduse § 16 lõikes 12 sätestatud juhul esitatakse lõigetes 1 ja 2 sätestatud andmed süsteemihaldurile.

9) määruse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2024/1788, mis käsitleb taastuvatest energiaallikatest toodetud gaasi, maagaasi ja vesiniku siseturgude ühiseid norme ning millega muudetakse direktiivi (EL) 2023/1791 ja tunnistatakse kehtetuks direktiiv 2009/73/EÜ.“.

(allkirjastatud digitaalselt)					(allkirjastatud digitaalselt)


Andres Sutt							Marten Kokk
Minister							kantsler

Majandus- ja taristuministri 29. juuli 2014. a määruse nr 60 „Tarbimisandmete vorm“ muutmine.

Määrus kehtestatakse gaasituruseaduse § 8 lõike 52 ja § 72 lõike 11 alusel.

Majandus- ja taristuministri 29. juuli 2014. a määruses nr 60 „Tarbimisandmete vorm“ tehakse järgmised muudatused:

1) paragrahv 2 pealkirja muudetakse ja sõnastatakse järgmiselt:
„§ 2. Maagaasi tarbimisandmete vorm“;

2) määrust täiendatakse §-ga 3 järgmises sõnastuses:
„§ 3. Vesiniku tarbimisandmete vorm

Tarbijale edastatakse tarbimisandmed alljärgneva vormi kohaselt.

	Vesiniku tarbimisandmed mõõtepunkti kohta

	Mõõtepunkti aadress:

	Arvestusperioodi vesiniku mõõdetud kogus (MWh, kg):

	 



	 
	Algnäit
	Lõppnäit
	Tarbimiskogus (kg)

	Jaanuar
	 
	 
	 

	Veebruar
	 
	 
	 

	Märts
	 
	 
	 

	Aprill
	 
	 
	 

	Mai
	 
	 
	 

	Juuni
	 
	 
	 

	Juuli
	 
	 
	 

	August
	 
	 
	 

	September
	 
	 
	 

	Oktoober
	 
	 
	 

	November
	 
	 
	 

	Detsember
	 
	 
	 



	


(allkirjastatud digitaalselt)
Andres Sutt
energeetika- ja keskkonnaminister
	


(allkirjastatud digitaalselt)
Marten Kokk
kantsler




